बाइक सवार दो युवक टैंकर के नीचे आने से कुचले, मौत
डांगियावासबाईपास जाणियों की ढाणी से शनिवार शाम करीब छह बजे बाइक पर अपने परिचित से मिलने डांगियावास जा रहे दो युवक एक टैंकर को ओवरटेक करने के बाद सामने से रहे कंटेनर से टकराने के बाद दोनों युवक बाइक से उछल टैंकर के पिछले चक्के के नीचे गए। इससे उनकी मौके पर ही मौत हो गई। बनाड़ पुलिस थाना ने तीनों गाड़ियों को कब्जे में लेने के साथ मौके से कंटेनर चालक को पकड़ लिया, जबकि टैंकर चालक फरार हो गया।
बनाड़ थाना के सब इंस्पेक्टर कैलाश पंचारिया ने बताया कि सूंडाराम (24 साल) पुत्र किशोरराम निवासी खजवाणा नागौर हाल चौखा नयापुरा जीताराम (20 साल) पुत्र पांचाराम निवासी बोड़वा नागौर हाल चौखा नयापुरा पत्थर मजदूरी का काम करते हैं। शनिवार शाम काम खत्म करने के बाद मोटरसाइकिल नंबर आरजे-21 एसयू 4610 से डांगियावास में अपने परिचित से मिलने जा रहे थे। इस दौरान जाणियों की ढाणी के पास बाइक चालक सूंडाराम अपनी बाइक को टैंकर आरजे-21-जीए-1956 से ओवरटेक किया तो सामने से रहे कंटेनर आरजे-02-जीबी-0367 से टकरा गए और उछलकर टैंकर के पिछले चक्के के नीचे गए। इससे दोनों की मौके पर ही मौत हो गई। हादसे में टैंकर चालक मौके से फरार हो गया, जबकि कंटेनर चालक को पुलिस ने पकड़ लिया। दोनों शव एमजीएच की मोर्चरी में पोस्टमार्टम के लिए रखवाए हैं।
hin_Deva hin_Deva hin_Deva